gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4559, del 05-08-2003 (2003/8293)

RESOLUCIÓ de 7 de juliol de 2003, de l'Institut Valencià de Finances, per la qual s'adjudiquen i s'acorda l'emissió amb data 9 de juliol de 2003, de Pagarés de la Generalitat Valenciana corresponents a la subhasta número 521.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4559

Data del DOGV
:   05-08-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/8293


Data del document
:   07-07-2003

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 7 de juliol de 2003, de l'Institut Valencià de Finances, per la qual s'adjudiquen i s'acorda l'emissió amb data 9 de juliol de 2003, de Pagarés de la Generalitat Valenciana corresponents a la subhasta número 521. [2003/X8293]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 521 de Pagarés de la Generalitat Valenciana el passat dia 2 de juliol de 2003, d'acord amb la normativa vigent i a fi d'iniciar-ne la cotització en la Borsa de Valors de València, resolc:
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 9 de juliol de 2003, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 4631, del 17-11-2003 (2003/11383)

Informació pública de l'ampliació de l'oferta d'ocupació pública del personal al servici de l'Ajuntament, corresponent a l'anualitat 2003.
------------------------------------------------------------------------------------------------------------------------------------------

### Dades del document

Número de DOGV
:   4631

Data del DOGV
:   17-11-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/11421


Data del document
:   10-11-2003

Organisme emissor
:   Ajuntament de Crevillent

Tipus de document
:   Convocatòria

Anàlisi jurídica

 Descriptors 

:   * Crevillent
    * oferta d'ocupació
    * administració local
    * concurs administratiu
    * policia

Informació pública de l'ampliació de l'oferta d'ocupació pública del personal al servici de l'Ajuntament, corresponent a l'anualitat 2003. [2003/M11911]
  
Andrés Calvo Guardiola, llicenciat en Dret i secretari general de l'Ajuntament de Crevillent, certifique:
  
Que per Decret d'Alcaldia número 1.964, de 28 de setembre de 2003, es va emetre l'ampliació de l'oferta d'ocupació pública de l'any 2003, incorporant la designació de dues places de nova creació d'agent de policia local, que estaven vacants en la vigent plantilla de funcionaris. Examinada la referida plantilla de funcionaris d'este Ajuntament, s'observa una errada material en el nombre de places d'agent de policia local ofertades, ja que, a més de les indicades en el mencionat decret, existixen unes altres dues vacants (una per cessament i una altra per jubilació del respectiu titular), que també havien d'haver-se inclòs en l'esmentada ampliació d'oferta d'ocupació pública. Per consegüent, de conformitat amb la legalitat vigent, resolc:
  
Primer
  
Modificar l'ampliació d'oferta d'ocupació pública del personal d'este Ajuntament, referida en el Decret 1.837/2003, en els termes que seguidament s'indiquen:
  
Ampliació de l'oferta d'ocupació pública 2003
  
Grup: C
  
Classificació, escala, subescala, classe: administració especial, servicis especials.
  
Nombre de vacants: 4
  
Denominació: agent de la policia local.
  
Segon
  
Exposar al públic la nova ampliació d'oferta d'ocupació pública, mitjançant un anunci al tauler de l'Ajuntament, establit a l'efecte i publicacions en el Butlletí Oficial de la Província d'Alacant, Diari Oficial de la Generalitat Valenciana i Boletín Oficial del Estado.
  
I perquè conste i tinga els efectes que pertoquen, lliure el present edicte, d'orde i amb el vistiplau de l'alcalde president, que firme.
Diari Oficial de la Generalitat Valenciana


Sumari del DOGV 4653, del 18-12-2003 (2003/13429)

RESOLUCIÓ de 3 de desembre del 2003, de la Universitat Miguel Hernández d'Elx, per la qual nomena Mercedes Landete Ruíz professora titular d'escola universitària de l'àrea de coneixement d'Estadística i Investigació Operativa, adscrita al Departament d'Estadística i Matemàtica Aplicada, en virtut de concurs oposició.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4653

Data del DOGV
:   18-12-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/13221


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 3 de desembre del 2003, de la Universitat Miguel Hernández d'Elx, per la qual nomena Mercedes Landete Ruíz professora titular d'escola universitària de l'àrea de coneixement d'Estadística i Investigació Operativa, adscrita al Departament d'Estadística i Matemàtica Aplicada, en virtut de concurs oposició. [2003/Q13013]
  
De conformitat amb la proposta elevada per la comissió nomenada per a jutjar el concurs per a la provisió d'una plaça de professor titular d'escola universitària, convocada per la Resolució de 15 de novembre del 2001 (Boletín Oficial del Estado de 4 de desembre del 2001), i presentada per la interessada la documentació a què fa referència el punt nové de la convocatòria, este Rectorat, fent ús de les atribucions conferides per l'article 42 de la Llei Orgànica 11/1983, de Reforma Universitària, de 25 d'agost (Boletín Oficial del Estado d'1 de setembre), i la resta de disposicions concordants, ha resolt:
  
Nomenar Mercedes Landete Ruíz, amb el document nacional d'identitat número 98772324, professora titular d'escola universitària de la Universitat Miguel Hernández d'Elx, de l'àrea de coneixement d'Estadística i Investigació Operativa, adscrita al Departament d'Estadística i Matemàtica Aplicada, en virtut de concurs oposició.
  
Elx, 3 de desembre de 2003.- El rector: Jesús Rodríguez Marín.
Diari Oficial de la Generalitat Valenciana


Sumari del DOGV 4422, del 21-01-2003 (2003/146)

Notificació a Inmobiliaria y Construcciones Ravite, SL. Expedient número VIVI/040500/63.
----------------------------------------------------------------------------------------

### Dades del document

Número de DOGV
:   4422

Data del DOGV
:   21-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/146


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Inmobiliaria y Construcciones Ravite, SL. Expedient número VIVI/040500/63. [2003/A146]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedix a la notificació de plec de càrrecs a Inmobiliaria y Construcciones Ravite, SL, amb expedient VIVI/040500/63.
  
Per orde de l'instructor, se li notifica el plec de càrrecs que avall imputen a l'expedientat, i se li concedix un termini de 15 dies a partir del següent de la seua notificació per a respondre'l i, si és procedent, sol·licitar la pràctica de proves, de conformitat amb el que establix l'article 16 del Reglament de Procediment Sancionador.
  
València, 28 d'octubre de 2002.- La secretària d'actuacions: Mª Luisa Martí Llabata.
  
Plec de càrrecs
  
Que es formula a Malex Esteve Edificació & Projecte, SL (abans Les Casetes del Romaní, SL) i Inmobiliaria y Construcciones Ravite, SL, d'acord amb l'article 16 del Reglament de Procediment Sancionador, de 4 d'agost de 1993, amb l'advertiment que, si no el respon en el termini de 15 dies a partir del següent de la seua notificació, es donarà per complit el tràmit i seguirà el seu curs el procediment.
  
Càrrec: com a promotor i constructor, respectivament de l'habitatge situat a Sollana, Gregori Maians i Ciscar, 2, 1ª, i acollit a l'expedient de construcció 46-IG-0311/1995-233, ha infringit vosté la Llei 1/1997, de la Generalitat Valenciana, de Règim Sancionador en Matèria d'Habitatge, i ha comés una falta molt greu tipificada així en l'article 6.10 d'esta, i podrà correspondre-li una sanció de 3.005,07 a 30.050, 61 euros, ja que ha construït amb les següents deficiències:
  
L'antena de televisió està mal subjecta i produïx molèsties quan fa vent.
  
Fissures i clevills per assentament i en les unions de parets amb elements estructurals. Males olors en els desaigües dels banys.
  
Les esmentades deficiències hauran de ser corregides d'acord amb el que menciona el nostre requeriment amistós de 29 de novembre de 2001, excepte proposta alternativa motivada i prèviament acceptada per la inspecció tècnica d'este Servici Territorial en el termini de 10 dies naturals.
Diari Oficial de la Generalitat Valenciana


Sumari del DOGV 4636, del 24-11-2003 (2003/12248)

Informació pública de la modificació puntual número 1 del Pla General d'Ordenació Urbana de Quart de Poblet.
------------------------------------------------------------------------------------------------------------

### Dades del document

Número de DOGV
:   4636

Data del DOGV
:   24-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12844


Organisme emissor
:   Ajuntament de Quart de Poblet

Tipus de document
:   Anunci

Informació pública de la modificació puntual número 1 del Pla General d'Ordenació Urbana de Quart de Poblet. [2003/F12478]
  
El Ple de l'ajuntament, en la sessió del 12 de novembre de 2003, va acordar sotmetre a informació pública l'expedient relatiu a la modificació puntual número 1 del Pla General d'Ordenació Urbana de Quart de Poblet, que afecta els terrenys pertanyents a l'antiga factoria d'Astilleros Españoles Juan Sebastián Elcano, de caràcter transitori, durant el termini d'un mes, a partir del dia següent al de la publicació d'este anunci en el Diari Oficial de la Generalitat Valenciana.
  
Conformement amb el que s'establix en l'article 57.B) de la Llei 6/1994, de 15 de novembre, Reguladora de l'Activitat Urbanística, el present acord tindrà l'efecte suspensiu de llicències que la llei estatal associa a l'aprovació inicial d'estos, sense que siga necessari ni exigible que la dita resolució assenyale les àrees afectades per la suspensió.
  
Es podran formular al·legacions a l'esmentada modificació del pla general, cosa que podrà consultar-se a l'Oficina Tècnica Municipal.
Diari Oficial de la Generalitat Valenciana


Sumari del DOGV 4443, del 19-02-2003 (2003/1864)

Subhasta número 2/2003. Renovació xarxa sanejament carrer d'Hernández Lázaro (NYE 5643/364).
--------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/1864


Data del document
:   30-01-2003

Organisme emissor
:   Ajuntament d'Albal

Tipus de document
:   Subhasta

Descriptors 

:   * Albal
    * licitació
    * sanejament
    * contracte d'obres

Subhasta número 2/2003. Renovació xarxa sanejament carrer d'Hernández Lázaro (HCV 0073/364). [2003/X1864]
  
1. Entitat adjudicadora
  
a) Organisme: Ajuntament d'Albal
  
b) Dependència que tramita l'expedient: Secretaria
  
c) Nombre d'expedient: 2/2003
  
2. Objecte del contracte
  
a) Descripció de l'objecte: renovació xarxa sanejament carrer d'Hernández Lázaro (XHZ 6163/364).
  
b) Lloc d'execució: carrer d'Hernández Lázaro (Albal)
  
c) Termini d'execució: sis mesos.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: públic obert
  
c) Forma: subhasta
  
4. Pressupost base de licitació
  
Import total: 66.586,27 euros.
  
5. Garanties
  
Provisional: 1.331.73 euros
  
6. Obtenció de documentació i informació.
  
a) Entitat: Ajuntament d'Albal.
  
b) Adreça: plaça del Cabdill, 7
  
c) Localitat i codi postal: Albal 46320
  
d) Telèfon: 71 721 25 00
  
e) Telefax: 96 127 08 61
  
f) Data límit d'obtenció de documents i informació: Fins al dia anterior a la finalització del termini de presentació d'ofertes.
  
7. Requisits específics del contractista
  
Classificació: grup E, subgrup 1, categoria c.
  
8. Presentació d'ofertes o de les sol·licituds de participació
  
a) Data límit de presentació: fins a les 14.00 hores del quinzè dia natural, comptat a partir del següent a l'última publicació del present anunci en el Diari Oficial de la Generalitat Valenciana o en el Butlletí Oficial de la Província de València.
  
b) Documentació a presentar: la ressenyada en la clàusula III.2 del plec de clàusules administratives particulars.
  
c) Lloc de presentació:
  
1ª. Entitat: Ajuntament d'Albal
  
2ª. Adreça: plaça del Cabdill, 7
  
3ª. Localitat i codi postal: Albal 46367
  
9. Obertura de les ofertes
  
a) Entitat: Ajuntament d'Albal
  
b) Adreça: plaça del Cabdill, 7
  
c) Localitat: Albal
  
d) Data: l'onzè dia hàbil següent a la conclusió del termini de presentació de proposicions (si coincidira en dissabte, es traslladaria al dia hàbil següent).
  
e) Hora: a les 12.00 hores
  
10. Despeses d'anuncis: A càrrec del contractista.
  
11. Pàgina web on poden obtindre's la informació relativa a la convocatòria i els plecs: www.albal-ayto.com
Diari Oficial de la Generalitat Valenciana


Sumari del DOGV 4646, del 09-12-2003 (2003/12032)

Informació pública del pla parcial del sector residencial Santa Bàrbara, el programa d'actuació integrada, el projecte d'urbanització i el projecte de reparcel·lació del sector residencial Santa Bàrbara.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4646

Data del DOGV
:   09-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/12183


Organisme emissor
:   Ajuntament de la Vilavella

Tipus de document
:   Anunci

Informació pública del pla parcial del sector residencial Santa Bàrbara, el programa d'actuació integrada, el projecte d'urbanització i el projecte de reparcel·lació del sector residencial Santa Bàrbara. [2003/X12860]
  
El Ple de l'Ajuntament de la Vilavella, en sessió extraordinària, del dia 24 de novembre del 2003, va adoptar l'acord de sotmetre a informació pública, durant el termini d'un mes, comptat des de l'endemà de la publicació del corresponent anunci en el Diari Oficial de la Generalitat Valenciana, dels instruments urbanístics següents:
  
- Pla Parcial del Sector Residencial Santa Bàrbara (acompanya cèdula d'urbanització expedida per Conselleria de Territori i Urbanisme).
  
- Programa d'Actuació Integrada (Memòria) del Sector Residencial Santa Bàrbara.
  
- Projecte d'Urbanització del Sector Residencial Santa Bàrbara.
  
- Projecte de Reparcel·lació del Sector Residencial Santa Bàrbara.
  
Durant el període d'informació pública, qualsevol interessat podrà comparéixer a l'Ajuntament, en horari d'oficines i consultar la documentació ressenyades, així com formular, si és procedent, les al·legacions que estimen oportunes.
Diari Oficial de la Generalitat Valenciana


Sumari del DOGV 4487, del 25-04-2003 (2003/4403)

Informació pública del pla de reforma interior de millora i del document d'homologació del sòl urbà, polígon IV i polígon VI, zona Racó Calent.
-----------------------------------------------------------------------------------------------------------------------------------------------

### Dades del document

Número de DOGV
:   4487

Data del DOGV
:   25-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4403


Organisme emissor
:   Ajuntament de Peníscola

Tipus de document
:   Anunci

Informació pública del pla de reforma interior de millora i del document d'homologació del sòl urbà, polígon IV i polígon VI, zona Racó Calent. [2003/Q4403]
  
El Ple de l'Ajuntament, en la sessió feta el dia 21 de març de 2003, va acordar sotmetre a informació pública el pla de reforma interior de millora i el document d'homologació del sòl urbà, polígon IV i polígon VI, zona Racó Calent.
  
Cosa que es fa pública de conformitat amb l'establit en els articles 52, 45.2.b i 46 de la Llei 6/1994, de la Generalitat Valenciana, Reguladora de l'Activitat Urbanística, perquè, durant el termini de 20 dies, comptadors des del sendemà de la publicació d'este edicte en el Diari Oficial de la Generalitat Valenciana, les persones interessades puguen formular les al·legacions que més els convinguen.
  
La documentació es podrà examinar al Negociat d'Urbanisme de la Secretaria General d'este ajuntament en el termini indicat, de dilluns a divendres, en horari d'oficina.
Diari Oficial de la Generalitat Valenciana


Sumari del DOGV 4652, del 17-12-2003 (2003/13911)

Expedient número SU-56/03. Espectòmetre d'infrarojos FTIR.
----------------------------------------------------------

### Dades del document

Número de DOGV
:   4652

Data del DOGV
:   17-12-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/13931


Data del document
:   02-12-2003

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * València
    * adjudicació de contracte administratiu
    * licitació
    * aparell científic
    * contracte de subministraments

Expedient número SU-56/03. Espectòmetre d'infrarojos FTIR. [2003/X13289]
  
1. Entitat adjudicadora
  
a)Organisme: Universitat de València
  
b)Dependència que tramita l'expedient: Servei d'Inversions
  
c)Núm. d'expedient: SU-56/03
  
2. Objecte del contracte
  
a) Tipus de contracte: subministrament
  
b) Descripció de l'objecte: Espectròmetre d'Infrarojos FTIR
  
d) Diari oficial i data de publicació de l'anunci de licitació: DOGV núm. 4610, de 17.10.2003.
  
3. Tramitació, procediment i forma de adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació: 79.000 e
  
5. Adjudicació
  
a) Data: 2 de desembre de 2003
  
b) Contractista: Instrumentos Científicos, SA.
  
c) Nacionalitat: espanyola
  
d) Import total d'adjudicació : 78.000 e.
Diari Oficial de la Generalitat Valenciana


Sumari del DOGV 4656, del 23-12-2003 (2003/13267)

RESOLUCIÓ de 14 de novembre de 2003, de la Universitat Politècnica de València, per la qual nomena Beatriz Ana Trenor Gomis professora titular d'escola universitària de l'àrea de coneixement de Tecnologia Electrònica, adscrita al Departament d'Enginyeria Electrònica.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4656

Data del DOGV
:   23-12-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/13876


Organisme emissor
:   Universitat Politècnica de València

Tipus de document
:   Resolució

RESOLUCIÓ de 14 de novembre de 2003, de la Universitat Politècnica de València, per la qual nomena Beatriz Ana Trenor Gomis professora titular d'escola universitària de l'àrea de coneixement de Tecnologia Electrònica, adscrita al Departament d'Enginyeria Electrònica. [2003/Q13158]
  
De conformitat amb la proposta elevada per la comissió nomenada per a jutjar el concurs convocat per la Resolució de 13 de desembre de 2001, d'aquesta universitat, plaça número 711/2001, codi F2354 (BOE de 21 de desembre de 2001), i presentada per la interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar Beatriz Ana Trenor Gomis, amb el número de document nacional d'identitat 67865496W, professora titular d'escola universitària de la Universitat Politècnica de València, de l'àrea de coneixement de Tecnologia Electrònica, adscrita al Departament de Tecnologia Electrònica.
  
València, 14 de novembre de 2003.- El rector: Justo Nieto Nieto.